ໃນຕອນບ່າຍວັນທີ່ 12 ມິຖຸນາ 2014 ນີ້, ຄະນະວິທະຍາສາດປ່າໄມ້ ມະຫາວິ ທະຍາໄລແຫ່ງຊາດ ແລະກົມຄຸ້ມຄອງຊັບພະຍາກອນປ່າໄມ້ ກະຊວງຊັບພະຍາກອນ ທຳມະຊາດ ແລະສິ່ງແວດລ້ອມ ໄດ້ຮ່ວມກັນເຊັນບົດບັນທຶກຄວາມເຂົ້າໃຈ ທີ່ສຳນັກງານຄະນະບໍດີ ຄະນະວິທະຍາສາດປ່າໄມ້ ມຊ. ລົງນາມ ໂດຍ ທ່ານ ຮສ.ດຣ. ຮຸ່ງເພັດ ຈັນທະວົງ ຄະນະບໍດີຄະນະວິທະຍາສາດປ່າໄມ້ ແລະ ທ່ານ ຄໍາພັນ ນັນທະວົງ ຫົວໜ້າກົມຄຸ້ມຄອງຊັບພະຍາກອນປ່າໄມ້ ກະຊວງຊັບພະຍາກອນທຳມະຊາດ ແລະສິ່ງແວດລ້ອມ, ໂດຍຊ້ອງໜ້າ ພະນັກງານຂັ້ນສູງທັງສອງຝ່າຍ ການເຊັນບົດບັນທຶກຄັ້ງນີ້, ແມ່ນເພື່ອຮ່ວມກັນປັບປຸງຫຼັກສູດການສຶກສາລະດັບປະລິນຍາຕີ ແລະ ສ້າງຫຼັກສູດປະລິນຍາໂທ, ການຄົ້ນຄ້ວາວິໄຈ, ການລົງໄປທັດສະນະສຶກສາ, ລົງຝຶກຫັດຕົວຈິງຂອງຄູ -ອາຈານ ແລະນັກສຶກສາໃນຂົງເຂດຂະແໜງການ ທ່ອງທ່ຽວ, ການຍົກລະດັບພະນັກງານ ແລະຄູ-ອາຈານ, ການເຂົ້າຮ່ວມສຳມະນາ, ກອງປະຊຸມ ແລະຝຶກອົບຮົມທັງພາຍໃນ ແລະຕ່າງປະເທດ. ໂອກາດນີ້ທ່ານ ຄະນະບໍດີ ຄະນະ ວິທະຍາສາດປ່າໄມ້ ມຊ ແລະ ທ່ານ ຫົວໜ້າກົມຄຸ້ມຄອງຊັບພະຍາກອນປ່າໄມ້, ກະຊວງຊັບພະຍາກອນ ທຳມະຊາດ ແລະສິ່ງແວດລ້ອມ ໄດ້ໃຫ້ກຽດໂອ້ລົມ ໂດຍທັງສອງຝ່າຍຕ່າງກໍໄດ້ເນັ້ນໃຫ້ ພາກສ່ວນທີ່ກ່ຽວຂ້ອງຂອງທັງສອງຝ່າຍເອົາໃຈໃສ່ ດຳເນີນກິດຈະກຳ ຕ່າງໆໃນຂອບການຮ່ວມມືໃຫ້ໄດ້ຮັບໝາກຜົນ ແລະມີປະສິດທິພາບ
ໂດຍ: ສາວກາສີ ນັກຂ່າວ ພະແນກປະຊາສຳພັນ